Olivia Rodrigo

Si **Olivia Isabel Rodrigo** (natawo Pebrero 20, 2003) mao ang usa ka aktres ug maghuhuni gikan didto sa Amerika. Nailhan siya sa iyang mga bahin sa pasundayag nga *[[Bizaardvark]]* sa Disney Channel ug isip Nini Salazar-Roberts alang sa Disney+ nga giulohan og *[[High School Musical: The Musical: The Series]]*. 

Pagkahuman milagdahan siya sa Geffen ug Interscope Records, ang iyang kinaunahang awit nga "*Drivers License*" migula niadtong Enero 2021. Ang awit nahimong bantogan. Gipagawas dayon niya ang duha pa ka awit mao ang "*Deja Vu*" ug "*Good 4 U*".

## Sayo'ng Kinabuhi
Natawo si Olivia Isabel Rodrigo  'niadtong Pebrero 20, 2003, sa Murrieta, California. Nagpuyo siya ug nagdako sa silingang Temecula. Ang amahan ni Rodrigo usa ka Pilipinhon, ug ang iyang inahan Aleman ug Irlandés nga kaliwat. Ang iyang amahan nagbuhat isip usa ka terapistang pangbánay ug ang iyang inahan nagbuhat isip usa ka magtutudlo sa tunghaan. Siya miingon nga ang iyang apohan sa tuhod gikan sa Pilipinas ug miadto sa Tinipong Bansa isip usa ka batan-ong lalaki ug sa ulahi, ang iyang bánay nagsugod og mga andananong pang-Pilipino.

Sa bata pa siya, nakakat-on si Rodrigo sa pagtugtog og pyano ug nagsugod usab sa pagkat-on unsaon pag-awit.
Sa dihang panuígong unom, nagsugod usab siya sa pagkuha og mga klase bahin sa pag-arte ug pag-awit sa iyang paninugdan ug tungatungang tulunghaan.
Nagtugtog si Rodrigo og usa ka gitara sa dihang panuígong 12 siya. Nagsugod siya paminaw sa musikong rock pinaagi sa mga pundok sama sa No Doubt, Pearl Jam, the White Stripes ug Green Day sa dihang nagdako siya. Si Rodrigo nahimong ikag sa pagsulat og awit human paminaw sa musikong ''country'', ilabi na ang maghuhuni nga si Taylor Swift. Pagkahuman sa pagbalhin sa Los Angeles, nakuha niya ang iyang unang bahin sa *Bizaardvark*.

## Binuhatan
### 2015–2019: Unang Buhat
Unang migawas si Rodrigo sa usa ka komersyal alang sa Old Navy. Niadtong 2015, Nag-arte siya sa una niyang lilas/sine, nga giulohan og *[[An American Girl: Grace Stirs Up Success]]*. Pagkasunod tuig, si Rodrigo nagdula isip Paige Olvera sa usa ka pasundayag sa Disney Channel nga *Bizaardvark*.

Niadtong Pebrero 2019, giapil siya sa nag-unang bahin nga Nini Salazar-Roberts sa *High School Musical: The Musical: The Series* alang sa Disney+. Ang unang yugto sa maong pasundayag miguwa 'niadtong Nobiyembre 2019. Siya ug ang kaubang aktor nga si Joshua Bassett nagsulat sa mga awit nga "*All I Want*" ug "*Just for a Moment*" nga alang kini sa maong pasundayag.

### 2020–kasamtangan
Nagpirma si Rodrigo sa mga timáan-ong kaagi sukad 'niadtong 2020. Naghimo siya usa ka kasabutan aron maangkon ang mga katungod sa iyahang musika. Ang iyahang unang awit nga "*Drivers License*" niadtong ika-8 sa Enero. Sulod sa usa ka pitlaw ug kini nahimong mitublaw. 

Aduna'y labaw pa sa 15 ka milyon nga mga tigpaminaw sa Spotify. Nagpabilin kini og kaihpan-usa sa Billboard Hot 100 sulod sa upat ka pitlaw. Miingon siya nga–

Ang iyahang ikaduhang awit; "*Deja Vu*" miguwa niadtong ika-1 sa Abril 2021, nga misulod sa *Billboard Hot 100* sa kaiphan-walo. Ang iyahang ikatulong awit; "*Good 4 U*", niadtong ika-14 sa Mayo 2021. Mao kini ang iyahang ikaduhang kinadak-ong banat sa Billboard Hot 100. 

Niadtong ika-21 sa Mayo 2021, gipagawas niya ang iyahang kinaunahang album nga gitawag og *[[Sour (album)|Sour]]*. Ang album naabut sa ibabaw sa Billboard 200. Nagpabilin kini didto sulod sa lima ka pitlaw ug mao kini ang iyahang labing album. 

Niadtong Hunyo, gimugna ni Rodrigo ang lilas-pangkunsyerto nga giulohan og *Sour Prom*, nagsikad sa mga *sayaw-sayawan sa kataas-ang tulunghaan* sa Tinipong Bansa. 

Niadtong ika-24 sa Disyembre 2021, gipaambit ni Rodrigo ang usa ka *snippet* sa usa ka awit nga pang-Pasko nga iyahang gisulat ug gimugna sa panuígong lima, nga "*the bels*".

Niadtong ika-7 sa Pebrero 2022, gipahibalo ni Rodrigo ang *trailer* sa iyahang kinaunahang dokumentaryo, *driving home 2 u* nga miguwa sa Marso 25, 2022 alang sa Disney+.

### Ubang mga patigayon

Niadtong Hulyo 2021, nakigkita si Rodrigo kang Pamuno-Nasod nga si Joe Biden sa Balay nga puti ug Puli-Pamuno nga si Kamala Harris. Miadto siya didto aron maghisgot bahin sa usa ka mahinungdanong proyekto. Aron isulti niya sa mga batan-on kon unsa ka hinungdanon ang pagkuha og mga bakuna-covid.

## Gamhan
Pangandoy ni Rodrigo nga mahimong maayong mag-aawit, apan dili niya ganahan nga mahimong malapuson sa kalibutan. Ganahan siya kang Taylor Swift ug Lorde. Sa iyang pagdako, mamahimo niya nga magsulat og mga awit nga makapalipay o makapaguol sa mga tawo. Gipili niya nga magbuhat sa usa ka kompanyag Interscope tungod kay ganahan sila sa iyang mga awit.

## Diskograpiya

* *Sour* (2021)

## Pilmograpiya

## Mga pakisayran

## Mga sumpay sa gawas

* 
* 
* 
* 
*